डिभिजन सहकारी कार्यलय स्याङ्जाका प्रमुख फर्सुराम भट्टराईलाई स्याङ्जा जिल्ला बचत तथा ऋण सहकारी संघले शुक्रबार विदाई कार्यक्रम गरेको छ । नेपाल बचत तथा ऋण केन्द्रिय संघ पोखराका सञ्चालक अनन्तकुमार श्रेष्ठले सहकारी कार्यालयका प्रमुख फर्सुराम भट्टराईले स्याङ्जाका सहकारी क्षेत्रमा पु¥याएको योगदानको बारेमा चर्चा गर्नुभएको थियो ।
सहकारी संघका अध्यक्ष रविन्द्रकुमार श्रेष्ठको अध्यक्षतामा सम्पन्न कार्यक्रमको सञ्चालन सहकारीकर्मी अच्यूतप्रसाद अर्यालले गर्नुभएको थियो ।
भारतीय खेलाडी मनिचन्द्र सिंह र समिरा मारिहाम अब्राहमले छैटौँ दक्षिण एशियाली ट्राइयाथलन च्याम्पियनसिपमा प्रथम स्थान हात पार्दै स्वर्ण पदक जित्न सफल भएका छन् । ट्राइयाथलनअन्तर्गतको स्प्रिन्ट विधाको पौडी ७५० मिटर, साइक्लिङ १० किमी र दौड पाँच किलोमिटरको दूरी मनिचन्द्रले ५८ मिनेट दुई सेकेण्डमा पूरा गर्दै स्वर्ण हात पारेका हुन् । भारतकै विश्वरजित साइखाम ५९ मिटर ५७ सेकेण्डका साथ रजत र नेपालका वसन्त चौधरीले एक घण्टा एक मिनेट दुई सेकेन्डका साथ कास्य पदक हात पारे ।
महिलातर्फ उक्त दूरी समिराले एक घण्टा चार मिनेट ५० सेकेण्डमा पूरा गरिन् । दोस्रो भएकी भारतकै प्रग्न्या मोहनले एक घण्टा आठ मिनेट र ४२ सेकेण्ड र तेस्रो भएकी नेपाली खेलाडी सोनी गुरुङले एक घण्टा १३ मिनेट आठ सेकेण्डमा पूरा गरिन् । प्रतियोगिताको खुला पुरुषतर्फ पनि तीनैजना खेलाडी मनिचन्द्रले स्वर्ण, विश्वरजितले रजत र वसन्त चौधरीले कास्य पाए । महिलातर्फ स्पेनकी ईश्वराले स्वर्ण हात पारिन् । उनले उक्त दूरी एक घण्टा तीन मिनेट ३४ सेकेण्डमा पूरा गरेकी हुन् । दोस्रो स्थानमा भारतकी समिरा र तेस्रो स्थानमा प्रग्नया रहेका थिए । नेपाल पर्वतीय खेलकूदअन्तर्गत भएको प्रतियोगिताको आठौँ राष्ट्रिय ट्राइयाथलन प्रतियोगितातर्फ पुरुषमा नेपाली सेनाले वर्चस्व जमाएको छ ।